U-Mdali kubonakala ukuba wabe misele ukuba abantsundu banga selitywala. Sitsho ugale nto: into eninzi kula manene amhlope ngaba seli be ndywala, kanti baninzi abangade baxolele uku nqumla elinye lama lungu abo bekanyela ukuba iko into enjalo. Inyaniso yeyokuba basela ngobu ncatu. Kuti bamnyama ayiko into enjalo; kupela iveki umntu esela ngoku fihlisela, ze ngomso um’bone nge vukuvuku ledyasi sele ludwamba esi trateni njenge hlungulu elifileyo. Lowo ulele apo yinto apa ifunde kunene kanantsi, ibiti iyana nama *jent’lmani* aselayo: isiti bubutyakala bama xego ukutetisa uselo. Namhla buyi hlazile bona utywala. Siti yinto enqabileyo ukuba umntu omnyama alinganise ama Ngesi. Nangoku sinabo esi cinga ngabo, naba magama ase ngqondweni zetu sibala nje, abati bahamba emkondweni wamajeni *Ima­ni* baza beyela ekubeni babe ngama nxila ka Hiya. Bahlazeka apo ke abantu abafundileyo. Iqinga esibanika lona leli: musa ukuke ulinge uyicukumise *iglasi* nto ya kowetu; asi sidlo sa kowenu eso. Akubonina sesigxekeze amagama oninzi lwakowenu nje, ngokuti siwangemse ezonweni ezi ninzi?

Ngesimilo sayo sifumana ukuba impungutye apa ingumgcini we Tola ne Hotel yase Botha’s Hill (pezu ko Mlomo,) asi “nkatazo” pezu kwaba mnyama kodwa, nakuma gwangqa “isali yayo iya tyabula.” Kwati mhla yapata kubi inene elidumileyo eli ntsundu, esingasakuli cakula igama lalo, elabe lihamba kunye no mbali wezi “Mpawana,” sazi tutuzela ngeliti injalo kade impato yama Ngesi ase Rini yomntu onelishwa lokwa mbata ibala elimnyama. Site kodwa saku funda eli bali kwi pepa lase Rini eliyi *Grocott’s Penny Mail* saqonda ukuba kanti lenkewu yi “njabav” indala yalo m’mango.

“Singazibiza ukuba singabane tyala,” itsho i *Penny Mail,* “ukuba sidlule ngapandle kwe nteto, isenzo sobu ralarume somgcini Tola wase Botha’s Hill, esi bekiselela kwi ngozi embi, ehlele u Mr. W. B. Shaw wesi sixeko. Ukuba kuko ntwana iyinyaniso kwezi zinto zixelwayo, u Mr. Payne umelwe yinto engapezulu kokwe nyanywa noku tshabiswa ngabantu. Kutiwa lomntu wale nokuncedisa ngengubo yokugqubutela amalungu awa pukileyo eso sialam sasicela uncedo. Ukuba u Mr. Payne uxokiwe, ukuba msulwa kwake makaku hlokomise kakulu nabanzi, sasiya kuvuya; ukuba kodwa une tyala, makeve ubunzima, tina sasingasayi kulila.”

Kuyo yonke lenteto siti tina *Amen,* makube njalo.

Nakuba ngati lenyaniso seyaba yeya kwa mkwekazi, soloko saba ngama gqoboka nje, noko iseko. Siteta le yokuba kuqine, pakati kwetu bamnyama. aba fazi emsebenzini, ibe indoda iyantaza kulo lali ikuyo, ilal’ivuka nge sisu. Ngenxa yobubi bale hambiso yamadoda amnyama kuko esozeke siwa kankanye nasesi, *Gidimini* apa ama gama awo, okwa ngoku siti makalumke. Ndawo inkulu kodwa ibanga ukuba salatise kulento, ibambe uhlanga lungenyuki, lityala ebelike latetwa yi mantyi yase Glasgow, pesheya. Limi ngolu hlobo. Indoda “idlu’ moya,” imsbiye umfazi nonyana aba bini beseba ncinane; oko kukuti yenza “umhlolokazi nenkedama ezino yise.” Emva kwe minyaka e 20—galakaxa inkewu! ifike aba bantu seba tenga indlu bayi hombisa ka bukekayo. Hayi bona, banga teti nto. Aqale umtakati ukuzi pata njengo mninimzi. Makwenziwe lanto. Leya mayime ngolu hlobo—hayi makuti apa. Lwale usapo. Yeka ukusinga ema tyaleni. Suke u Sheriff Lees, umantyi wase Glasgow, ati“ Ngokomteto, imali, nezinto umfazi azi fumana nge ntsebenzo yake, zezake ; asi zandoda. Eli tyala ndicinga ukuba yinkatazo nje.” Unjalo umteto madoda ati aba fazi besebenza abe dwekesha indaba ezi nge ze zakwanto!

Ngamhla utile, njengokuba sibuya ezi *holideyini* nje, kugaleleke incwadi ye nene lase Bayi u Mr Whiley P. Nxapala. Le ncwadi ifika intliziyo zise buhlungu: sisa cinga ngento ezimnandi esazi bonayo nesazivayo kwelo sabe sihambele kulo; kwati kuba besesi ngasa hleki nentsini ngenxa yoku kumbula aba hlobo betu ebesiba bone nge *holidays,* sabonakala sihleka na­mhla. Kanizi fundele nani manene ohlanga:—

Imb'eko Nkosi yam. Nditwale ndipendule umhlobo wetu sonke apa e Africa u Sir Hon. A. Gontshi (e Ngqamakwe,) asikuko nokuba iya buleleka inteto yake kunene kumagumbi omane omhlaba, kofundileyo nakonga fundanga. Ke zitandwa zam yinto eniyazi kunene lento uku­ba bekusitiwa kwa Rharhabe yakusuka indoda yakuhlaba umkosi, itsho imi entabeni, ukuze ati ukupuma kwawo ubani nobani apume sezipete izixobo zake ukuze angabi saxakeka. Ukutsho ke makowetu abekekileyo, (u Sir Hon. A: G:) ungose ntabeni utsho kumhlambi wenu kwi mbombo zone zomhlaba: vutululani ingqondo lusapo lwemfundiso, yinina lusapo lunezi twala’ndwe. Ukutsho ke manene ase South Africa ndiyayi takazela inteto yomzalwana (u Hon. A: G:) mande njenjeke ndiyazi ukuba kuko izitsha ntliziyo, iqela eliti nokuba abaka fiki sezibatyedele ombaxa. Ukutsho ke Nkosi yam apa e Bayi or P. E. seyi vuliwe ludodana ngomhla kaJuly 2,1881. andikafuni ukucaza izenzo zayo kuba ndise no g'ungxo lorn tshakazi. Ndiyapela ngosizi— Whiley P. Nxapala, Port Elizabeth, January 13, 1882.

*Sir Honourable Gontshi!!!* “Let us laugh and be fat!’ Asikolwa kodwa ukuba u Mr Gontshi worn bulela u Mr Nxa­pala nakuba etywakanisele wamdyoba ngamagama abekeke ngolu hlobo. Siyaqala tina ukuva ukuba kanti nakwa Xosa inkosi bezi nika ama gama. Nxapala, *ne sutor ultra crepidam* -—ngoku kumsha, “Yeka imicimbi yabanye.”

Ku bonakala ukuba uhlanga lusakumana uku kubeka endleleni yalo yoku nyuka ngenxa yezinto ezimana uku bako eze nziwa yinxenye yalo nangabantu aba ngabanye balo. Pakati kwezi zinto zenziwayo singa bala ishwangusha eliziswe yimpi emnyama yo mandla wase Aliwal North. Bokumbula aba fundi besi *Gidimi* ukuba sati kunyulo lwe ndoda ye Parlamente yoku ngena endaweni ka Mr. J. M. Orpen, mabini amadoda eko balwa kuwo—ngu Mr. Richard Dowling, oti yimpato ka Mr. Sprigg yaba mnyama akolwa yiyo; no Mr. De Wet, ovumelana namadoda ati lo mpato yabi yeyoku capukisa abantsundu—ayile Rulumente ilawulayo. Bate ke aba mnyama base Aliwal, bese kondweni lomfundisi wabo babala ku Dowling, ongene ngo ncedo lwabo. Aya buza ke lama doda angaba hlobo betu ukuba yinto eyaka yehlana ukuba umntu apakamisele egunyeni utshaba lwake. Lombuzo ngobu buzwa siti. Impendulo soyilinda kuma kowetu akweso siqingata sase Ali­wal, nawa “votela” u Mr. Dowling. Ilungelo letu loku nyula ama doda e Parlamente lise ngozini, kuba ezi zihiba zase Gqili “zibu tengisile ubuzibulo” bazo nge nkobe.

ABAFUNDISI BASE WESILE E RINI.

Njengoko sa bikayo *Isigidimi,* intlanganiso yaba fundisi aba mnyama bama Wesile uqale umsebenzi wayo ngomhla we 4 ku January, e Rini. Obeke azi hambele ezi ntlanganiso into eyabi ngete yabonakala mhlope bubulula benani lamadoda ahambisa lomsebenzi mhle. Buninzi ubuso obu qelekileyo nobo nwabisayo obunga bonakalanga. Ama doda ama bini aka fikelelanga ngenxa yokunga pili. Xa siti usizi nemigulo eyendeleyo ebonakeleyo, ngamazwi nangoku bonakala kobuso bezi nkulu, sixela into eyaba mhlope ngoku lusizi kwaba bese Graham’s Town ngexesha lentlanganiso. Asina kungena kwi ngxoxo ezabe zipambi kwe ntlanganiso, kuba ezo bezi hanjiswa ingcango zivaliwe; sesi ngazi kolisa ngezinto esizi bone nga pandle. Ezike bezifezeke ngohlobo olo ezi fezeka ngalo izinto zelilizwe, nakuba singeti akako ama “hlungulu” alila kuba enga koliswanga yindlela aba lungiselelwe ngayo aba fundisi. Ayipambi kwetu noko ke lonto, sixela into esiyi bonileyo ngapandle koko ngeza awetu amazwi.

Kwa kunye ne ntlanganiso, ibandla lama Wesile, lilungiselele isidlo samanzi lawo ashushu bati yi “ti,” ne ntlanganiso leyo kutiwa yi *Tea meeting,* kunye neye ngoma ekutiwa yi *Con­cert.* Lo mgidi ube ngolwesi Hlanu, January 6. Eyokuqala ibise tyalikeni yaba ntsundu, ku nqabile ukuti isidlo eso sibe sesi hambiseke kakuhle, ngendlela eza hanjiswa ngayo izidlo. Umntu owake wangena kwi zidlo ezi njalo kwezinye indawo, wabe ngeze atandabuza ukuti sasilihlazo kwabo basilungiselelayo, masiti, nakwi bandla lama Wesile antsundu ase Rini. Ukuba ixesha le sidlo eso lalibete lahlulwa kwele mvumo, kunokwenzeka ukuba ngesaba yenye into, kodwa, njengoko kwaba njalo ukuzi hambisa kunye ezi ntlanganiso, kwaba yihambiso eyabonisa ubutyakala obu ngu mangaliso. Bati abantu besa lambele izinto ezimnandi, babizelwa kwi ndlukazi apa enkulu ekutiwa yi *Shaw Hall* ukuba baye kupulapula imvumo. Kanye nge ntsimbi yesi bozo londlu inkulu yaqala ukuzalisa kwaba ngumzuzu otile uku lungisa abantu.

Isihlalo satatyatwa yinkulu yomzi wase Graham’s Town u Geo. Reynolds Esq. Mayor, pakati kwe zikulu ezabako sabona ezi: Revs. W. C. Holden, W. Sergeant (Annshaw), E. Gedye (Cradock), John A. Chalmers (Presbyterian); Messrs Jonathan Ayliff, M.L.A. kwa no Josiah Slater B.A., umcokeli wepepa ekutiwa yi *Journal.* Umgcini sihlalo u Mr Reynolds uyivule intlanganiso ngamazwi ambalwa esiti, yena akaciko. Intlanganiso zengoma ezinje yinto entsha kwaba ntsundu base Rini. Abantu abamnyama bayaziwa ukuba zimvumi, etemba ama Ngesi oba xasa. Yimfanelo aba ntsundu benyusiwe, evuya ukuti lomsebeuzi uyenziwa. Utakazele ukubona isininzi sama Ngesi esabe siko. Emva kwale nteto iqalile intlombe ne ngoma kwada kwesa kwi ntsimbi ezili shurni ngo kuhlwa. Abo babe pulapule bancoma ingoma zosapo lwama Lawu ezabe zimnandi zi cwayitisa; eku gqibeni aku salanga ntandabuzo ukuba abantwana babantu abamnyama bakutshwa ngabama Lawu. Asitsho ukuti yab’ imbi ingoma yaba mnyama; siti izinto azi lingani. Imvumo eya beta yasula ngoku yeka Mr. J. Knox Bokwe weli lako wetu, no Miss Hina wase Mxumbu; imvumo yeli nene, ne nenekazi, ivunywe nangaba bali bama pepa ama Ngesi ababeko, tina bebeyazi kakuhle imvumo yabo, kwenzeka into esabe siyilindele. Iqukunjelwe nge culo elo lingo *God Save the Queen,* emva kwe nteto ka Rev. John Wal­ton M.A. ebulela aku bonileyo naku vileyo. Yagoduka impi